
СПОРАЗУМИТЕЛЕН ПРОТОКОЛ
за осигуряване на здравословни и безопасни условия на труд
на дейностите по договор/поръчка № ........................ /         20..... год.
между „АЕЦ Козлодуй” ЕАД и ......................................................
(посочва се изпълнителя)
с предмет “…………………………………………………………………………..”
(попълва се предмета на дейност)

№……………..………………

І. ОБЩИ ПОЛОЖЕНИЯ
1. С настоящото споразумение се определят изискванията и задълженията, които страните приемат да изпълняват за осигуряване на безопасен и здравословен труд на работещите, наети от Изпълнителя, както и живота и здравето на други лица, които се намират в района на извършваната от тях дейност на площадките на Възложителя.
2. При извършване на всички видове работи и дейности в обекти на Възложителя, правилниците и другите нормативни документи по безопасността на труда, приложими към дейността на Възложителя, са еднакво задължителни за двете страни по договора.
3. Длъжностните лица от страна на Възложителя и на Изпълнителя, които ръководят и управляват трудовите процеси, отговарят за осигуряване условията за безопасността на труда в ръководените от тях работи и дейности, включително осигуряване на необходимата документация /протоколи, инструкции, и др. в съответствие с изискванията на нормативните актове и действащите документи на системата за управление на Изпълнителя/. Те са длъжни незабавно да се информират взаимно за всички опасности и вредности.
4. Възложителят, чрез Ръководителят на обекта на Възложителя (ръководителят на структурното звено, на чиято територия се извършва дейността), контролира работата, извършвана от Изпълнителя, за осигуряване на безопасни и здравословни условия на труд, и предприема мерки за въздействие при нарушаване на нормите и изискванията от страна на ръководители и изпълнители, включително има право да спира работата при установени нарушения на изискванията за безопасност.
ІІ. ЗАДЪЛЖЕНИЯ НА ВЪЗЛОЖИТЕЛЯ
1. Да осигури инструктиране на Изпълнителя, според изискванията на Наредба РД-07-2, в съответствие с мястото и конкретните условия на работата, която външната фирма ще извършва.
2. Да осигурява спазване на действаща процедура за допускане до работа на персонала на външната фирма на площадката на АЕЦ „Козлодуй”.
3. Да издава необходимите за работа наряди или други документи свързани с допускане до работа на външните организации.
4. ВЪЗЛОЖИТЕЛЯТ чрез Ръководители сектори ТБ и КПД и подразделения с контролни функции, контролират работата, извършвана от ИЗПЪЛНИТЕЛЯ, за осигуряване на безопасни и здравословни условия на труд, и предприема мерки за въздействие при нарушаване на нормите и изискванията от страна на ИЗПЪЛНИТЕЛЯ, включително има право да спира работата при установени нарушения на изискванията по техническата безопасност, пожарна и аварийна безопасност и опазване на околната среда.
5. Има право да отстрани от обекта работещи, които с действията и/или бездействията си застрашават своята и на останалите работещи безопасност.
6. Да запознава персонала на външната фирма с аварийния план на „АЕЦ Козлодуй” ЕАД с цел координиране на действията при възникване на аварийна ситуация.
ІІІ. ЗАДЪЛЖЕНИЯ НА ИЗПЪЛНИТЕЛЯ
1. Да се придвижва на територията на производствената площадка единствено заедно с определения придружител и по предварително съгласуван маршрут.
2. Да не преминава зад предпазни ограждения, бариери и знаци, указващи опасност. 
3. Да не докосва, отваря, превключва или оперира с каквито и да е електрически табла, машини, кранове, вентили и други спирателни или регулиращи арматури и съоръжени.
4. Да не извършва фото- и видеозаснемане без изрично писмено разрешение. 
5. Да осигурява безпрекословно изпълняване разпорежданията на упълномощените длъжностни лица от Възложителя при констатирани нарушения на правилата за безопасна работа.
6. В случай на трудова злополука или инцидент (без загуба на работно време) с лице от външния персонал, ръководителят на групата да уведомява веднага ръководството на Изпълнителя и на Възложителя чрез Ръководителя на обекта и сектори ТБ и КПД, след което да предприеме мерки и да оказва съдействие на компетентните органи за изясняване на обстоятелствата и причините за злополуката.
7. Ръководителят на външната организация носи пълна отговорност за живота и здравето на своите служители, в случай че инцидентът е възникнал поради самоволно отклонение от маршрута, неспазване на инструкциите на придружителя или нарушаване на забрана.
8. Ръководителят и персоналът на външната организация (ВО) изпълняващ възложените работи, са длъжни да спазват изискванията по пожарна безопасност:
· НАРЕДБА №8121з-647 от 1.10.2014 г. за правилата и нормите за пожарна безопасност при експлоатация на обектите
· НАРЕДБА №Iз-1971 от 29.10.2009 г. за строително-технически правила и норми за осигуряване на безопасност при пожар, ДВ, бр. 96 /2009 г. 
9. Да осигури работно облекло и лични предпазни средства на персонала си в зависимост от вида и рисковете от изпълняваната работа.
10. Да използва собствени съоръжения след писмено разрешение от страна на Ръководителя на обекта, отговарящи на съответните нормативни документи, да спазва определените от Ръководителя на Възложителя места за разполагане на съоръженията, собственост на ВО.
11. При извършване на дейността ИЗПЪЛНИТЕЛЯТ се задължава да спазва нормативните изисквания по опазване на околната среда и регламентите на Възложителя, като:
a) не допуска емисии към канализацията/воден обект, които биха довели до нарушение на емисионните норми за допустимо съдържание на вредни и опасни вещества в отпадъчните води, управлявани от Възложителя;
b) не допуска замърсяване на почви и подземни води;
c) съхранява и борави с опасни химични вещества и смеси (ОВС), така че да не допуска замърсяване на околната среда;
12. В случаите на извънредна ситуация ИЗПЪЛНИТЕЛЯТ е длъжен да спазва указанията на Възложителя и да създаде ред за действие, съответстващ на регламентирания във вътрешните процедури за действия в тези ситуации.
ІV. ПРИНУДИТЕЛНИ МЕРКИ И САНКЦИИ
1. Длъжностните лица, упълномощени от Възложителя, при констатиране на нарушенията на правилата по безопасността на труда от страна на персонала на Изпълнителя са задължени:
- да дават веднага устни разпореждания или предписания за отстраняване на нарушенията;
- да отстраняват отделни служители на Изпълнителя, както и да спират работата, ако извършените нарушения налагат това;
- да дават на Изпълнителя писмени предложения-изисквания за налагане на санкции на лица извършили нарушения.
2. Загубите, причинени от влошаване качеството и удължаване сроковете на извършваните работи, поради отстраняване на отделни лица от персонала на Изпълнителя или спиране работата на Изпълнителя, за допуснати нарушения на изискванията на правилниците и инструкциите по безопасността на труда, са за сметка на Изпълнителя.
3. В случаите на нанасяне на щети върху околната среда по вина на Изпълнителя, същият възстановява разходите, направени от Възложителя, във връзка с наложени санкции от контролните органи.
4. При установено нарушение по здравословни и безопасни условия на труд /неспазване на нарядната система и неизползване на ЛПС/ на лица от персонала на Изпълнителя на лицето допуснало нарушението се преустановява достъпа до площадката на АЕЦ „Козлодуй” за срок от един месец.
Настоящото споразумение се състави в два еднообразни екземпляра и представлява неразделна част от Договора.

ЗАБЕЛЕЖКА: Споразумителният протокол се попълва само от основния изпълнител по договор. Номерът на протокола се присвоява от Възложителя!
